צ'פלין (מחזמר)

צ'פלין: המחזמר (באנגלית: Chaplin: The Musical) הוא מחזמר עם מוזיקה ושירים מאת כריסטופר קרטיס ומחזה מאת קרטיס ותומאס מיהן. העלילה מבוססת על חייו של צ'ארלי צ'פלין. המחזמר, שהחל בפסטיבל למחזות זמר בניו יורק בשנת 2006, הוצג לראשונה בסן דייגו בשנת 2010, ולאחר מכן עלה לראשונה בברודוויי בשנת 2012.

בישראל, המחזמר הועלה לראשונה בסטודיו למשחק מיסודו של יורם לוינשטיין בכיכובו של עופרי ביטרמן, בימויו של שוקי וגנר ונוסח עברי מאת דני לשמן. בעקבות ההצלחה, תיאטרון תל אביב רכש את ההצגה וביולי 2019 בתיאטרון תל אביב, בהפקה משותפת עם תיאטרון חיפה, עלה בשנית בבימויו של שוקי וגנר על פי נוסח עברי מאת דני לשמן, עם עופרי ביטרמן בתפקיד צ'ארלי צ'פלין.

עלילה
צ'רלי צ'פלין הוא ילד קטן שחי עם אמו בלונדון. אביו, שיכור ומתעלל, המזניח את משפחתו. אימו של צ'רלי מופיעה מדי ערב בוודוויל של פרד קארנו. ערב אחד, כשצ'פלין מגיע למקום עבודתה של אמו, היא שוכחת את המילים. צ'פלין הקטן אובד עצות ולבסוף שר במקומה, והופך לאגדה בוודווילים של לונדון. 
השנים חולפות וצ'פלין גדל בתיאטראו והופך לכוכב. אימו מזדקנת וחולה במחלת השכחה וצ'רלי לא מסוגל לראות אותה במצבה זה. הוא שולח אליה במקומו את אחיו, סידני.
המופע מתגלגל לניו יורק, שם באחת הפעמים מבחין בצ'רלי מפיק הוליוודי מצליח, אשר מזמין את צ'רלי להוליווד כדי להופיע בסרטיו. צ'רלי מקבל את ההזמנה ופותח בדרך חדשה לתהילת עולם.

הפקה
ארצות הברית
המחזמר הוצג לראשונה במסגרת פסטיבל למחזות זמר בניו יורק בשנת 2006.

לאחר מכן, המחזמר הופק ועלה שוב בסן דייגו, קליפורניה, מה-19 בספטמבר ועל ל-17 באוקטובר 2010. את הפקה זו ביימו וורן קרלייל ומייקל אונגר, עם עיצוב תפאורה מאת אלכסנדר דודג', עיצוב תלבושות מאת לינדה צ'ו, עיצוב תאורה מאת פול גאלו, עיצוב הקרנה מאת זכרי בורוביי, ועיצוב סאונד מאת ג'ון ווסטון. המנהל המוזיקלי היה בריאן פרי ועל התזמורת ניצח דגלאס בטרמן. צוות השחקנים כלל את רוב מק'קלור (צ'ארלי צ'פלין), אשלי בראון (אונה או'ניל), אל.ג'יי. בנט (סידני הצעיר), ג'ן קוללה (הדה הופר), אדי קורביץ' (פרד קרנו), ברוק סאני מורבר (מילדרד האריס), רון אורבך (מר צ'פלין), רולנד רוסינק (אלף), ג'ייק שווינק (צ'רלי הצעיר / ג'קי) ומתיו סקוט (סידני צ'פלין). צוות השחקנים כלל גם את אהרון אקוסטה, קורטני קורי, מת'יו פטריק דייוויס, ג'סטין מייקל דובל, שרה אדוארדס, בן ליברט, אליסה מארי, ג'ניפר נובל, קורט נורבי, קרלי ניקאנן, ג'סיקה ריינר-האריס, וקירסטן סקוט.

המחזמר הוצג לראשונה בברודוויי בתיאטרון אתל בארימור ב-21 באוגוסט 2012 במסגרת הצגות הרצה, עם ערב פתיחה רשמי ב-10 בספטמבר 2012. הצוות הקריאטיבי של הפקה זו כלל את וורן קרלייל (בימוי וכוריאוגרפיה), ביולף בוריט (עיצוב תפאורה), איימי קלארק ומרטין פקלידינאז (עיצוב תלבושות), קן בילינגטון (עיצוב תאורה) וג'ון דריסקול (עיצוב תאורה). צוות השחקנים כלל את רוב מק'קלור בתפקיד צ'ארלי צ'אפלין, ג'ים בורסטלמן בתפקיד אלף ריבס, ג'ן קוללה בתפקיד הדה הופר, ארין מקיי בתפקיד אונה או'ניל, מייקל מק'קורמיק בתפקיד סנט / מק'גרני / אמסי, כריסטיאן נול בתפקיד האנה צ'פלין, זכרי אונגר בתפקיד צ'רלי הצעיר / ג'קי וויין אלן ווילקוקס בתפקיד סידני צ'פלין. המחזמר רץ עד ל-6 בינואר 2013, ובסך הכל הוצג 160 פעמים (מתוכן 24 הצגות הרצה).

ישראל
בישראל, המחזמר הועלה לראשונה ביולי 2019 בתיאטרון תל אביב, בהפקה משותפת עם תיאטרון חיפה, בבימויו של שוקי וגנר על פי נוסח עברי מאת דני לשמן, עם עופרי ביטרמן בתפקיד צ'ארלי צ'פלין.

 השחקן/ית  הדמות עופרי ביטרמן  צ'ארלי צ'פלין טלי אורן הדה הופר, רכילאית מיקי קם ירון ברובינסקי/יאיר בלוך  סידני צ'פלין, אחיו הגדול של צ'ארלי אבי גרייניק  מאק סנט, במאי ומפיק דפנה דקל  האנה צ'פלין, אמם של סידני וצ'ארלי מיטל נוטיק  אונה או'ניל, אשתו הרביעית של צ'ארלי, משנת 1943 ועד למותו בשנת 1977 ניר לוגסי  אלף ריבס, חברו של צ'ארלי, לימים מנהל הפקה בהוליווד גיא גולדברג צ'ארלי הצעיר / ג'קי קוגן הראל גרינפלד מתן טאו איתן עמית דבורה
עוד משתתפים בהצגה איתי איפרגן/מתן קפלן, איתי קורן/מתן קפלן, בריאן סבסטיאן/אלון לייליב, גיא צמח, יהלי אלימלך, יוסף אלון, ליאור גלרון/ליאור בן יהודה, ליטל ממן, מריאנה סינצ'וק, נטעלי חכם/שירן לגזיאל, עידן שמעוני/מתן בן שימול, ציון חורי/גיא גבל ורותם מלר/ליאור בן יהודה בתפקידי הנשים של צ'רלי, אנשים ברחוב, רקדנים, קהל בקולנוע, צוות ההפקה של מאק סנט, שחקנים, הכפילים של צ'רלי, עיתונאים.

שירים
מערכה ראשונה
 מס'  שם השיר באנגלית  שם השיר בעברית  ביצוע 1    תסתכל טוב פנימה  האנה צ'פלין 2    איך אתה תרגיש  האנה צ'פלין, צ'ארלי צ'פלין הצעיר, הלהקה 3    אם אסע מערבה  צ'ארלי צ'פלין 4     פרד קרנו, צ'ארלי צ'פלין, סידני צ'פלין, הלהקה 5    השיר של סנט  מאק סנט 6     צ'ארלי צ'פלין 7    הליכת הנווד  צ'ארלי צ'פלין, מאק סנט, סדרן 8    הליכת הנווד  עיתונאים, צ'ארלי צ'פלין, סדרן, הלהקה 9     צ'ארלי צ'פלין, הלהקה 10    כל מה שחלמת  צ'ארלי צ'פלין 11    כאן החיים כמו סרט  צ'ארלי צ'פלין, סידני צ'פלין, מילדרד האריס, הלהקה 12     צ'ארלי צ'פלין

מערכה שנייה
 מס'  שם השיר באנגלית  שם השיר בעברית  ביצוע 1    סתם עוד יום רגיל בהוליווד  צ'ארלי צ'פלין, הדה הופר, הלהקה 2    כל מה שחלמת  צ'ארלי צ'פלין 3    הכל יקרוס  הדה הופר 4    אדון יפה-נפש  הדה הופר, מקגראנרי 5    סוד האוהבים  אונה או'ניל 6     סידני צ'פלין 7    טרום-גלות  הדה הופר, מקגראנרי, הלהקה 8    איפה מי שפעם אהב אותי?  צ'ארלי צ'פלין 9    סוד האוהבים - רפריזה  צ'ארלי צ'פלין 10    מי זה  הלהקה 11    גילוי הנווד - רפריזה  הלהקה

ביקורות ותגובות
בביקורת על ההפקה שעלתה בסן דייגו, כתב המבקר של לוס אנג'לס טיימס כי "השירים מקפיצים את הסיכום הפשטני הזה בשמלץ קליל ... הכי הרבה שאפשר לומר הוא שצוות השחקנים מודרך ביעילות והקלישאות מתקבלות בברכה ובסלחנות בזכות החיוך הצ'פליני ... ההפקה הסכמטית ... מתארת את שנותיו המוקדמות של צ'פלין כהסבר לכל דבר, פרט לנטייתו הידועה לשמצה לנערות צעירות". מבקר וראייטי כתב כי למחזמר אודות "הקריירה העצומה של אגדת הקולנוע צ'ארלס צ'פלין ... יש את הרגעים שלו אבל הוא נכשל בניסיונו לעסוק ביותר מדי [נושאים]. תוך כדי התהליך ... התוצאה הופכת לדלה ושטחית".

פרסים ומועמדויות
 שנה פרס קטגוריה המומעד/ים תוצאות 2013 פרס טוני השחקן הראשי הטוב ביותר במחזמל רוב מקלור  פרס דרמה דסק השחקנית הטובה ביותר במחזמר כריסטיאן נול  עיצוב התלבושות הטוב ביותר איימי קלארק ומרטין פאקלדינאז  עיצוב הצליל הטוב ביותר במחזמר דרו לוי וסקוט לרר  עיצוב התאורה הטוב ביותר קן גילינגטון  ניצוח התזמורת הטוב ביותר לארי הוכמן  עיצוב ההקרנה הטוב ביותר ג'ון דריסקול  Outer Critics Circle Award מחזמר חדש בברודוויי הטוב ביותר  המחזה הטוב ביותר במחזמר תומאס מיהן וכריסטופר קרטיס  המוזיקה הטובה ביותר כריסטופר קרטיס  השחקן הטוב ביותר במחזמר רוב מקלור  הבמאי הטוב ביותר במחזמר וורן קרלייל  הכוריאוגרף הטוב ביותר  עיצוב התלבושות הטוב ביותר איימי קלארק ומרטין פאקלדינאז  עיצוב התאורה הטוב ביותר קן בילינגטון  Astaire Awards הכוריאוגרף הטוב ביותר במחזמר חדש בברודוויי וורן קרלייל  הרקדן הטוב ביותר במחזמר חדש בברודוויירוב מקלור  Theatre World Award Theatre World Award 

 קישורים חיצוניים 


הערות שוליים

קטגוריה:יצירות משנת 2006
קטגוריה:מחזות זמר המבוססים על סיפור אמיתי
קטגוריה:מחזות זמר זוכי פרס דרמה דסק
קטגוריה:מחזות זמר